Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: szolgálatokról szóló 1995. évi CXXV. törvény, továbbá az annak
Paragraph Index: 3254

14. MINISZTÉRIUMI FÓRUMOK, BIZOTTSÁGOK, ÉRTEKEZLETEK 14.1. A miniszter éves értékelő és feladatszabó vezetői értekezlete A miniszteri éves értékelő és feladatszabó vezetői értekezlet a Magyar Honvédség vezetésének, irányításának felsőszintű fóruma, amelynek célja a miniszter által meghatározott, a minisztérium éves feladattervében rögzített, a Magyar Honvédség egészére vonatkozó kiemelt és meghatározó fontosságú feladatok végrehajtásának értékelése, a Magyar Honvédség következő évi tevékenysége fő irányelveinek, célkitűzéseinek és azok teljesítése követelményeinek meghatározása. Az értekezlet a miniszter vezetésével évente, az év első negyedévében kerül megtartásra. 14.2. A Honvédelmi Minisztérium Kollégiuma (HMK) A HM Kollégiuma a miniszter tanácskozó testülete a honvédelmi politika alapvető kérdései kimunkálásának előkészítésére, a honvédelmi tárca hosszabb távú tevékenységének keret-meghatározására, valamint a döntéseket megalapozó, illetve előkészítő elemzésekkel és következtetésekkel kapcsolatos állásfoglalások kialakítására. Működési rendjét a miniszter külön utasításban szabályozza. 14.3. A Honvédelmi Minisztérium munka- és adminisztratív értekezletei Miniszteri kabinetértekezlet. A miniszter vezetésével kerül megtartásra az államtitkár és a kabinetfőnök részvételével. Működési rendjét a miniszter külön utasításban szabályozza. Kibővített miniszteri kabinetértekezlet. A miniszter vezetésével kerül megtartásra az államtitkár, a szakállamtitkárok, a kabinetfőnök, a Honvéd Vezérkar főnök és a sajtószóvivő részvételével. Honvéd Vezérkar főnöki vezetői értekezlet. A Honvéd Vezérkar főnök alárendeltségébe tartozó szervek és szervezetek által végrehajtott havi feladatok értékelése, a következő havi feladatok meghatározása, stratégiai kérdések áttekintése érdekében havi rendszerességgel kerül levezetésre. Szakterületi munkaértekezlet: Az egyes irányítási területekért felelős minisztériumi vezetők által az alárendeltségükbe tartozó vezetők részére megtartott értekezlet. 14.4. Honvédelmi Minisztérium havi feladattervező, koordinációs és információs értekezlete A havi feladattervező, koordinációs és információs értekezlet a Honvédelmi Minisztérium egységes működését biztosító feladattervező koordinációs és információs fórum, amely egy adott hónap feladatai végrehajtásának értékelése, a következő hónapban megoldandó feladatok meghatározása, a tartalmi elvárások pontosítása, az együttműködés megszervezése, továbbá a résztvevő vezetőknek a tárca előtt álló időszerű 2006/94. szám feladatokról, illetve biztonságpolitikai eseményekről történő tájékoztatása, valamint a kiemelten fontos kérdések megbeszélése érdekében kerül levezetésre. Az értekezlet a kabinetfőnök vezetésével havonta, rendszerint a hónap utolsó csütörtökén kerül megtartásra. Az értekezlet előkészítésének és levezetésének rendjét, az azon résztvevők körét külön miniszteri utasítás szabályozza. 14.5. Honvédelmi Minisztérium Védelmi Tervező Bizottság (HM VTB) A Honvédelmi Minisztérium Védelmi Tervező Bizottsága a miniszter döntés-előkészítő szervezete, amely a kabinetfőnök vezetésével működik. A bizottság ügyrendjét – a titkári teendőket ellátó – védelmi tervezési főosztályvezető dolgozza ki, és azt a kabinetfőnök hagyja jóvá. A bizottság működési rendjét és állandó tagjainak körét külön miniszteri utasítás szabályozza. 14.6. Honvédelmi Minisztérium Gazdasági Kabinet (HM GaK) A HM GaK feladata a miniszter döntési, illetve előterjesztési jogkörébe tartozó, gazdálkodást érintő jogszabály- és utasítás-tervezetek véleményezése, a véleményt megalapozó háttérszámítások és egyéb információk biztosítása. A HM Kollégium ülésének napirendjén szereplő gazdasági tárgyú ügyek véleményezése, szakmai álláspont kialakítása; a miniszter felügyeleti hatáskörébe tartozó témakörökhöz szükség szerint intézkedési javaslat kidolgozása; a minisztériumi vezetők által a GaK elé utalt eseti ügyek megtárgyalása; továbbá állásfoglalás a HM GaK tagjai által javasolt kérdésekben. A HM GaK elnöke a védelmi tervezési és infrastrukturális szakállamtitkár. A HM GaK feladatait, működésének rendjét, az üléseken résztvevők körét külön miniszteri utasítás szabályozza. 14.7. Honvédelmi Minisztérium Haditechnikai Fejlesztési Kabinet (HM HFK) A HM Haditechnikai Fejlesztési Kabinet feladata a haderőfejlesztés érdekében megvalósuló haditechnikai fejlesztési programok előkészítésének, kidolgozásának és végrehajtásának irányítása, felügyelete. A haditechnikai fejlesztési programok végrehajtásában résztvevő szervezetek közötti folyamatos együttműködés biztosítása, valamint állásfoglalás kialakítása a miniszter által a HM HFK elé utalt eseti ügyekben, illetve a HM HFK tagjai által javasolt kérdésekben. A HM HFK tevékenységét a védelmi tervezési és infrastrukturális szakállamtitkár elnökletével végzi. Az éves munka- és feladattervet a HM HFK titkára – a HM Kollégiumának éves munkatervével egyeztetve – állítja össze, majd a HM HFK ülésén történő megtárgyalását követően a HM HFK elnöke terjeszti elő jóváhagyásra. A HM HFK feladatait, működésének rendjét, az üléseken résztvevők körét külön miniszteri utasítás szabályozza. 2006/94. szám 14.8. Honvédelmi Minisztérium Informatikai és Hírközlési Alkalmazási Bizottság (HM IHAB) A honvédelmi tárca információtechnológiai alkalmazásaival összefüggő fejlesztések és beruházások előzetes véleményezésére. A döntés-előkészítés során szakmailag megalapozott álláspont kialakítására létrehozott bizottság, amelynek feladatai közé tartozik a honvédelmi szervezetek közös információtechnológiai stratégiája kialakításának előkészítése, az államigazgatás, valamint a honvédelmi ágazat információtechnológiai fejlesztései összehangolásának elősegítése, szakmai tárgyú előterjesztések véleményezése, szakmai álláspont kialakítása, javaslat a központi finanszírozású információtechnológiai projektek indítására, a központi információtechnológiai költségvetési keret felhasználási területeire. Informatikai és hírközlési fejlesztések, beszerzések kizárólag a Bizottság véleménye, állásfoglalása alapján kezdeményezhetők. A Bizottság a jogi szakállamtitkár irányításával, elnökletével működik, tevékenységének rendjét, összetételét külön miniszteri utasítás szabályozza. 14.9. Rendszeresítési Bizottság (RB) A Rendszeresítési Bizottság a miniszter, a Honvéd Vezérkar főnökének véleményező, javaslattevő testülete a Magyar Honvédségnél rendszeresítésre, valamint rendszerből történő kivonásra tervezett technikai eszközök, hadfelszerelési anyagok rendszerbe, szervezetbe állítási, illetve rendszerből történő kivonási eljárása során. A Bizottság feladatait, összetételét, működési rendjét külön Honvéd Vezérkar főnöki intézkedés szabályozza. 14.10. Honvédelmi Minisztérium Humánpolitikai Kabinet (HM HPK) A HM Humánpolitikai Kabinet feladata, tanácsadás a személyi feltételrendszert érintő stratégiai kérdésekben a miniszter számára. A miniszter döntési jogkörébe tartozó, humánpolitikát (személyzeti politika, oktatás-képzés politika, egészségpolitika, szociálpolitika stb.) érintő jogszabály- és utasítástervezetek véleményezése, a véleményt megalapozó háttérszámítások és egyéb információk biztosítása. A HM Kollégium napirendjén szereplő humán tárgyú ügyek véleményezése, szakmai álláspont kialakítása; a miniszter felügyeleti hatáskörébe tartozó témakörökhöz szükség szerinti intézkedési javaslat kidolgozása; állásfoglalás a humán programok finanszírozási kérdéseinek megoldását szolgáló javaslatokról; az állami vezetők által a HPK elé utalt eseti ügyek megtárgyalása. A HM HPK feladatait, működésének rendjét, az üléseken résztvevők körét külön miniszteri utasítás szabályozza. 14.11. Honvédelmi Érdekegyeztető Fórum (HÉF) Az érdekegyeztetés tárcaszintű fóruma, amely az ügyrendjében meghatározottak szerint tartja üléseit. Résztvevői a honvédelmi ágazatban működő reprezentatív szakszervezetek, érdekképviseleti szervezetek választott képviselői, a miniszter és a Honvéd Vezérkar főnök által megbízott képviselők, a meghívott szakértők és a HÉF titkára. 2006/94. szám 14.12. Honvédelmi Minisztérium Oktatási és Tudományos Tanács (HM OTT) A HM Oktatási és Tudományos Tanács a miniszter véleményező és javaslattevő tudományos testülete. A munka- és ügyrendjét a tanács maga állapítja meg. Résztvevői a miniszter által felkért személyek és meghívott szakértők. A HM OTT véleményt nyilvánít, és javaslatot tesz a minisztérium hatáskörébe tartozó honvédelmet érintő tervezett kutatásokról, azok eredményeiről, alkalmazásáról. A HM OTT feladatait, működésének rendjét külön miniszteri utasítás szabályozza. 14.13. Honvédelmi Minisztérium Ingatlanfejlesztési Tanács (HM IFT) A HM IFT feladata a hazai infrastrukturális létesítési, felújítási igények és a központi hatáskörbe javasolt egyéb épület-, építményfejlesztési, rekonstrukciós igények rangsorolása, javaslatok megvitatása, a hosszú, középtávú és éves tervek döntés-előkészítő véleményezése, a NATO biztonsági beruházások (NSIP) infrastrukturális szakterületet érintő feladatairól állásfoglalás kialakítása, a haderőfejlesztés haditechnikai, logisztikai programterveinek infrastrukturális szakmai szempontból történő megtárgyalása. 14.14. Honvédelmi Minisztérium Biztonsági Beruházási Tervtanács (HM BBT) A HM BBT feladata a NATO Biztonsági Beruházási Program (NSIP) keretében tervezett hazai projektek tervdokumentációinak megvitatása. A HM BBT feladatait, működésének rendjét külön miniszteri utasítás szabályozza. 14.15. Honvédelmi Minisztérium Építési Tervtanács (HM ÉTT) A HM ÉTT feladata a konkrét építés-beruházási és központi hatáskörbe utalt felújítási javaslatok, tervek elbírálása, tervdokumentációk megvitatása. 14.16. Honvédelmi Minisztérium Környezet- és Természetvédelmi Bizottság (HM KTB) A HM KTB környezetvédelmi, természetvédelmi területeken a miniszter véleményező és javaslattevő testülete. A HM KTB a HM szervek és szervezetek, valamint a Magyar Honvédség katonai szervezetei képviselőiből áll, működésének feltételeit a HM Ingatlankezelési Hivatal biztosítja. 14.17. Honvédelmi Minisztérium Szociális és Egészségfejlesztési Bizottság (HM SZEB) A HM SZEB a miniszter véleményező és javaslattevő testülete, feladata az ágazat humán erőforrásainak alkalmazását jelentősen befolyásoló társadalmi hatások, emberi tényezők alakítása, fejlesztése érdekében a szakmai prioritások meghatározása, azok megvalósítását szolgáló programok terveinek véleményezése, azokkal kapcsolatos javaslatok kialakítása. A HM SZEB a tárca szakmai szervezeteinek képviselőiből áll. 2006/94. szám 14.18. Honvédelmi Minisztérium Keretgazda Lakásbizottság (HM KGLB) A bizottság – a Honvéd Vezérkar kivételével – a minisztérium állományába tartozó személyek lakhatásának támogatásával összefüggésben működő véleményező, javaslattevő és döntési jogkörrel felruházott társadalmi fórum. Feladatait miniszteri rendelet állapítja meg. 14.19. Honvédelmi Minisztérium Központi Lakásbizottság (HM KLB) A HM KLB a honvédelmi ágazat személyi állománya lakásellátásának legmagasabb szintű társadalmi fóruma. Véleményezi a lakásellátási terveket, lakásügyi szabályozásokat, a lakáscélú pénzforrások felhasználását, dönt a budapesti éves lakáselosztási tervről és a hatáskörébe utalt egyedi lakásügyekről. A HM KLB feladatait, működésének rendjét külön miniszteri utasítás szabályozza. 14.20. Honvédelmi Minisztérium Központi Szakértői Csoport Helyszínen vizsgálja az öngyilkossági eseteket, feltárja az öngyilkossági cselekmények okait, belső összefüggéseit, valamint meghatározza a megelőzés feladatait. A HM Központi Szakértői Csoport tagjait – a vonatkozó intézkedésnek megfelelően – a Honvéd Vezérkar főnök első helyettese jelöli ki. A szakértői csoport részletes feladatait, tevékenységének módját és munkarendjét a csoport maga határozza meg, azt a Honvéd Vezérkar főnök helyettes hagyja jóvá. A szakértői csoport az öngyilkossági esetekről, valamint az éves tevékenységről összesítve jelentést készít a miniszter részére. 14.21. Magyar Honvédség Korrupcióellenes Bizottság Javaslatot dolgoz ki a HM korrupcióval szembeni stratégiája sikeres végrehajtása, az esetleges korrupciós cselekmények megelőzése, megakadályozása, felderítése érdekében, illetve az MH korrupcióellenes feladatrendszerére vonatkozóan. A bizottság tevékenységét külön HM utasítás szabályozza. A Bizottság kidolgozza a saját ügyrendjét, amelyet, valamint a bizottság által elkészített irányelvet, ajánlásokat, javaslatokat, illetve intézkedési tervet a Honvéd Vezérkar főnök hagy jóvá. Az éves munkáról a bizottság beszámolót készít, amelyet a Honvéd Vezérkar főnök hagy jóvá. A jóváhagyott beszámoló egy példányát az esetleges tárcaszintű intézkedések megtételének elősegítése érdekében a Honvéd Vezérkar főnök felterjeszti a miniszter részére. 14.22. Magyar Honvédség Katonanői Bizottság Az MH Katonanői Bizottság feladatkörében figyelemmel kíséri, vizsgálja a Magyar Honvédségben hivatásos és szerződéses szolgálatot teljesítő katonanők helyzetét, élet- és munkakörülményeit, a járandóságok, szociális juttatások alakulását. Elemzi, értékeli a vizsgálatok tapasztalatait, jelentéseiben tett javaslataival segíti a tárca vezetésének döntéshozatali tevékenységét. A Bizottság megalakítását, tevékenységét, működésének rendjét külön belső rendelkezés szabályozza. 2006/94. szám 14.23. Honvédelmi Idősügyi Tanács A Honvédelmi Idősügyi Tanács a miniszter hatáskörébe tartozó idősekkel kapcsolatos feladatok ellátását segítő konzultatív, tanácsadó testület, amely feladatkörében figyelemmel kíséri a nyugállományú katonák és honvédségi nyugdíjasok helyzetét, életkörülményeit, valamint szükségleteik alakulását, tapasztalataival, javaslataival segíti a tárca vezetésének döntéshozatali tevékenységét, továbbá elősegíti az idős korosztály ágazati kötődését szolgáló tárcaszintű szabályozók kialakítását, bevezetését és egységes szemléletű végrehajtását. A tanács a vonatkozó miniszteri utasítás előírásai alapján látja el feladatát. 14.24. Honvédségi Etikai Tanács A Honvédségi Etikai Tanács a honvédelmi tárca kidolgozó, konzultatív, véleményező, javaslattevő – a feladatok meghatározott körében – koordináló testülete. Végzi a Katonai Etikai Kódex bevezetésével és elvárásainak történő megfeleléssel összefüggő feladatok kidolgozását, valamint a működéshez szükséges szervezeti alapok megteremtését. A Tanács a vonatkozó miniszteri utasítás alapján látja el a feladatát. 14.25. Magyar Honvédség Műveleti Szabványosítási és Doktrinális Bizottság (MH MSZDB) Az MH MSZDB az MH hivatalos véleményező, javaslattevő szerve a műveleti és adminisztratív szabványok, valamint a doktrinális és szabályzó okmányok fejlesztése területén. Illetékességének megfelelően a műveleti és adminisztratív szabványok vonatkozásában javaslatot tesz a Honvéd Vezérkar főnök első helyettes felé azok elfogadására, nemzeti hatálybaléptetésére és bevezetésére. A bizottság vezérkar főnöki intézkedés alapján működik, és általában kéthavonta ülésezik. 14.26. Magyar Honvédség Drogprevenciós Bizottság (MH DB) A kábítószer-fogyasztás visszaszorítása érdekében az MH-ra háruló feladatok eredményes ellátásához döntés-előkészítő, véleményező és javaslattevő jogkörrel a Honvédelmi Minisztériumban MH Drogprevenciós Bizottság működik. A Bizottság feladata, hogy a kábítószer-probléma visszaszorításáról szóló nemzeti stratégiai program végrehajtásával kapcsolatos kormányzati feladatok alapján javaslatot dolgozzon ki: • a katonai drogprevenciós stratégia kialakításához, annak sikeres végrehajtása érdekében; • a Honvédelmi Minisztérium, a miniszter alárendeltségébe tartozó szervezetek, az MH katonai szervezetei, valamint a miniszter közvetlen irányítása és fenntartói irányítása alá tartozó szervezetek személyi állománya kábítószerrel való visszaélésének megakadályozására, a kábítószer-fogyasztás megelőzésére, továbbá az ilyen fogyasztók – a személyes adatok védelméről és a közérdekű 2006/94. szám adatok nyilvánosságáról, valamint a büntetőeljárásról szóló törvényi rendelkezések szerinti – kiszűrésére; • a meghatározott feladatok végrehajtása érdekében a szervezetek munkájának összehangolására; • az e célra rendelkezésre álló források elosztására és felhasználására; • a honvédelmi ágazat érdekeinek a Kábítószerügyi Koordinációs Bizottságban történő megjelenítésére és hatékony érvényesítésük elősegítésére. A Bizottság működési rendjét – a miniszter által jóváhagyott – Ügyrend rögzíti. A Bizottság az éves munkájáról készített beszámolót a HM Honvéd Vezérkar főnöke a miniszter részére jóváhagyás végett megküldi. Az egyéb szabályokat külön HM utasítás tartalmazza.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes